ΓΡΑΠΤΗ ΕΡΩΤΗΣΗ E-2614/01

υποβολή: Mara Sornosa Martnez (PSE), Joan Colom i Naval (PSE),Raimon Obiols i Germ (PSE) και Anna Terrn i Cus (PSE) προς την Επιτροπή

(27 Σεπτεμβρίου 2001)

Θέμα: Εθνικό Υδρολογικό Σχέδιο της Ισπανίας και παραβίαση των κοινοτικής νομοθεσίας: ανάγκη επείγουσας δράσης εκ μέρους της Επιτροπής

Λαμβάνονταςπόψη τα επιχειρήματα που επικαλείται η καταγγελία που κατατέθηκε από ιδιώτες και ενώσεις πολιτών στην Επιτροπή στις 10 Σεπτεμβρίου 2001(1), καθώς και το περιεχόμενο διαφόρων κοινοβουλευτικών ερωτήσεων(2): Δεν πιστεύει η Επιτροπή ότι το Εθνικό Υδρολογικό Σχέδιο που ενέκρινε η ισπανική κυβέρνηση (νόμος 10/2001, της 5ης Ιουλίου, Εφημερίδα της Κυβερνήσεως αριθ. 161) έρχεται σε σαφή αντίθεση με τα προβλεπόμενα από την οδηγία πλαίσιο για τα ύδατα 2000/60/CE(3), συνιστά δε σοβαρή παραβίαση της ισχύουσας κοινοτικής νομοθεσίας, ιδίως σε ότι αφορά την οδηγία 79/409/CEE(4) (πτηνά) και τη οδηγία 92/43/CEE(5) (οικοσυστήματα)·

Ποια διαβήματα σκοπεύει να αναλάβει η Επιτροπή ενώπιον των ισπανικών αρχών προκειμένου να εξασφαλίσει ότι όλη η εθνική νομοθεσία της Ισπανίας για το περιβάλλον εφαρμόζεται και πρόκειται να εφαρμοσθεί σε πνεύμα σεβασμού της οδηγίας πλαίσιο για τα ύδατα, παρόλο που δεν έχει ακόμη λήξει η προθεσμία για την μετατροπή της σε εθνικό δίκαιο· Δεν πιστεύει η Επιτροπή ότι μπορεί, στο πλαίσιο των αρμοδιοτήτων της, να δράσει προληπτικά και να κινήσει διαδικασία προτού το Ισπανικό κράτος προβεί σε παραβιάσεις του κοινοτικού δικαίου που θα μπορούσαν να έχουν μη αντιστρέψιμες συνέπειες για το περιβάλλον·

Τώρα που το ΕΥΣΙ διαθέτει νομοθετική κάλυψη, πως σκοπεύει η Επιτροπή να εξασφαλίσει ότι το εν λόγω σχέδιο θα αναθεωρηθεί συντόμως, ούτως ώστε να σταματήσει να παραβιάζει τις οδηγίες οικοσυστήματα και πτηνά·

(1) Καταγγελία στην Επιτροπή για παραβίαση του κοινοτικού δικαίου εκ μέρους του Βασιλείου της Ισπανίας λόγω της έγκρισης του Εθνικού Υδρολογικού Σχεδίου.

(2) Κυρίως οι H-0561/01· H-0904/00· H-0843/00· E-1165/01· E-0645/01,.

(3) ΕΕ L 327 της 22.12.2000, σελ. 1.

(4) ΕΕ L 103 της 25.4.1979, σελ. 1.

(5) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(21 Δεκεμβρίου 2001)

Η Επιτροπή μελετά την καταγγελία πουπέβαλαν, στις 10 Σεπτεμβρίου 2001, οι εκπρόσωποι του φορέα Marcha Azul.

Η Επιτροπή παρακαλεί τα Αξιότιμα Μέλη του Κοινοβουλίου να ανατρέξουν στις απαντήσεις που έδωσε σε σχέση με τις προαναφερθείσες ερωτήσεις.

Η Επιτροπή έχει ήδη επιστήσει την προσοχή των ισπανικών αρχών στην ανάγκη εξασφάλισης της πλήρους τήρησης του συνόλου του κοινοτικού περιβαλλοντικού δικαίου που τυγχάνει εφαρμογής στην περίπτωση του Σχεδίου και που αφορά τα μελλοντικά έργα που θα στηριχθούν σε αυτό. Σημειωτέον ότι τον Οκτώβριο του 2000, πολύ πριν από την έγκριση του Νόμου για το Εθνικό Υδρολογικό Σχέδιο, η Επιτροπήπενθύμισε στις ισπανικές αρχές τιςποχρεώσεις πουπέχουν δυνάμει των οδηγιών για την φύση και την εκτίμηση των περιβαλλοντικών επιπτώσεων.

Το ισπανικό εθνικόδρολογικό σχέδιο είναι ένα εκτενές και λεπτομερές έγγραφο. Η Επιτροπή ολοκλήρωσε μια πρώτη αξιολόγηση και τον Ιούλιο του 2001 ο Γενικός Διευθυντής της Γενικής Διεύθυνσης Περιβάλλον έγραψε στις ισπανικές αρχές, ζητώντάς τους περαιτέρω διευκρινίσεις όσον αφορά το Σχέδιο. Η Επιτροπήποθέτει ότι επίκειται η εν προκειμένω απάντηση των ισπανικών αρχών. Οι εν λόγω αρχές θα κληθούν να εκτιμήσουν τις ενδεχόμενες περιβαλλοντικές επιπτώσεις των επιμέρους έργων που εντάσσονται στο Σχέδιο. Κατ'αναλογίαν, ο σχεδιασμός και ο προγραμματισμός των εν λόγω έργων πρέπει να εξασφαλίζει τη συμμόρφωση με

την κοινοτική νομοθεσία γενικότερα, και ειδικότερα με την Οδηγία για τα Ενδιαιτήματα(1), την Οδηγία για τα Άγρια Πτηνά(2), την Οδηγία για την Εκτίμηση των Περιβαλλοντικών Επιπτώσεων(3) (85/337/ΕΟΚ όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997(4)) και την Οδηγία-πλαίσιο για τα Ύδατα(5).

(1) Οδηγία 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας.

(2) Οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών, ΕΕ L 103 της 25.4.1979.

(3) Οδηγία 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον, ΕΕ L 175 της 5.7.1985.

(4) ΕΕ L 73 της 14.3.1997.

(5) Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου της 23ης Οκτωβρίου 2000 για την θέσπιση πλαισίου κοινοτικής δράσης στον τομέα της πολιτικής τωνδάτων.